S-183/2013

Mál þetta, sem þingfest var og dómtekið þann 2. maí sl., er höfðað með ákæru útgefinni af lögreglustjóranum á Selfossi, dagsettri 14. mars 2013, á hendur A-kk-þgf G-kk-þgf N-kk-þgf, kt. [...], til heimilis að Löngumýri 1, Selfossi, [B], kt.[...], til heimilis að [...], [C], kt. [...], til heimilis að [...] og [D], kt. [...], til heimilis að [...].

Þáttur ákærðu [B] og [C], var klofinn úr þessu í mál nr. S-250/2013, við þingfestingu máls þessa og bíður nú aðalmeðferðar. Varðar mál þetta því aðeins þátt ákærðu A-kk-ef G-kk-ef og [D], og er málið höfðað:

„I. gegn ákærða A-kk-þgf G-kk-þgf fyrir þjófnað og skjalabrot

með því að hafa þriðjudaginn 22. nóvember 2011 á Selfossi stolið skráningarmerkjum af bifreiðinni LP-139 og í blekkingarskyni og heimildarleysi komið þeim fyrir á sendibifreiðinni RV-367 [sbr. ákærulið II og IV], en umrædd sendibifreið var afskráð og í eigu ákærða [B].

Teljast brot ákærða varða við 1. mgr. 224. gr. og 1. mgr. 157. gr. almennra hegningarlaga nr. 19, 1940.

II. gegn ákærðu A-kk-þgf G-kk-þgf, [B] og [C] fyrir fjársvik

með því að hafa að [sic] síðdegis miðvikudaginn 23. nóvember 2011 svikið út vörur samtals að andvirði kr. 1.359.191,- úr Stórkaupum, birgðaverslun Hagkaupa kt. [...] við Faxafen í Reykjavík með því að blekkja starfsmenn verslunarinnar til að skuldfæra andvirði varanna án heimildar á viðskiptareikning HB Granda hf., kt. [...], en ákærðu vöktu ranga hugmynd hjá starfsmönnum Stórkaupa um að þeir hefðu heimild til framangreindra viðskipta í nafni fyrirtækisins með því að framvísa útfylltum pöntunarlistum í þeirra [sic] nafni, sem ákærði A-kk-nf G-kk-nf hafði fyllt út og framvísað í versluninni daginn áður; vegna fyrirhugaðra kaupa á kosti fyrir eitt skipa fyrirtækisins og þá beðið um að umræddar vörur yrði teknar til þar sem þær yrðu sóttar daginn eftir, svo sem hér að framan greinir, en þá voru framangreindar vörur sóttar í verslunina af ákærða [C] á sendibifreiðinni RV-367 sem þá bar skráningarmerki bifreiðarinnar LP-139 [sbr. ákærulið I], en ákærði [B] hafði útvegað sendibifreiðina til verknaðarins.

Telst brot ákærðu allra varða við 248. gr. almennra hegningarlaga nr. 19, 1940, [...]

[...]

IV. gegn ákærðu A-kk-þgf G-kk-þgf, [B] og [D] fyrir fjársvik

með því að hafa að [sic] síðdegis föstudaginn 2. mars 2012 svikið út vörur samtals að andvirði kr. 839.936,- úr Stórkaupum, birgðaverslun Hagkaupa kt. [...] við Faxafen í Reykjavík með því að blekkja starfsmenn þar til að skuldfæra andvirði varanna án heimildar á viðskiptareikning Brims hf., kt. [...], en ákærðu vöktu ranga hugmynd hjá starfsmönnum Stórkaupa um að þeir hefðu heimild til framangreindra viðskipta í nafni fyrirtækisins með því að framvísa útfylltum pöntunarlista í þeirra [sic] nafni, sem ákærði [B] hafði fyllt út en [D] hafði framvísað í versluninni daginn áður vegna fyrirhugaðra kaupa á kosti fyrir eitt skipa fyrirtækisins, en umræddar vörur voru sendar til Þorlákshafnar samkvæmt beiðni ákærðu þar sem ákærði [D] tók á móti vörunum á hafnarsvæðinu í Þorlákshöfn og flutti þær yfir í sendibifreiðina RV-367 sem þá bar skráningarmerki bifreiðarinnar LP-139 [sbr. ákærulið I], en ákærði [B] hafði útvegað sendibifreiðina til verknaðarins, en lögregla fylgdist með afhendingu varanna og hóf eftirför með umræddri sendibifreið sem leiddi til þess að bifreiðin var stöðvuð á Stokkseyri, skömmu síðar og ákærði [D] var handtekinn.

Telst brot ákærðu allra varða við 248. gr. almennra hegningarlaga nr. 19, 1940, en til vara við 248. gr., sbr. 1. mgr. 22. gr. almennra hegningarlaga nr. 19, 1940 að því er varðar ákærðu [B] og [D].

Þess er krafist að ákærðu verði dæmdir til refsingar og til greiðslu alls sakarkostnaðar.“

Þá er í ákæru tilgreind einkaréttarkrafa K-kvk-ef Ó-kvk-ef hdl., f.h. Haga hf., en við þingfestingu máls þessa var kröfunni vikið til meðferðar í sérstöku einkamáli nr. E-132/2013, og er því ekki þörf á að lýsa henni nánar í máli þessu. Þá var, líkt og áður greinir, þáttur meðákærðu [B] og [C] klofinn frá máli þessu í mál nr. S-250/2013.

Við þingfestingu mætti ákærði A-kk-nf G-kk-nf ásamt I-kk-þgf F-kk-þgf Á-kk-þgf hdl., sem skipaður var verjandi ákærða að hans ósk. Þá var ákærði [D] mættur ásamt G-kk-þgf S-x-x R-kk-þgf hdl., sem skipaður var verjandi ákærða að hans ósk. Ákærðu A-kk-nf G-kk-nf og [D] viðurkenndu hvor um sig skýlaust að hafa gerst sekir um þá háttsemi sem þeim er gefin að sök í ákæru.

Með vísan til skýlausrar játningar ákærðu beggja og þar sem dómari taldi ekki ástæðu til að draga í efa að játning þeirra væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að sækjanda og verjendum ákærðu hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærðu A-kk-nf G-kk-nf og [D] hafa gerst sekir um þá háttsemi sem þeim er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði ákærða A-kk-ef G-kk-ef hefur ákærði sjö sinnum áður sætt refsingu, ýmist fyrir brot gegn almennum hegningarlögum nr. 19/1940, lögum nr. 65/1974 um ávana- og fíkniefni eða umferðarlögum nr. 50/1987. Þá liggur fyrir að fyrr í dag var kveðinn upp dómur í máli nr. S-425/2012, þar sem ákærði var sakfelldur fyrir brot gegn umferðarlögum, og honum gert að sæta fangelsi í 30 daga. Brot þau sem ákærði er nú sakfelldur fyrir eru framin fyrir uppkvaðning síðastgreinds dóms og verður ákærða því nú dæmdur hegningarauki, með vísan til 78. gr. almennra hegningarlaga nr. 19/1940.

Refsing ákærða A-kk-ef G-kk-ef er hæfilega ákveðin fangelsi í fimm mánuði. Að virtum atvikum máls og að teknu tilliti til skýlausrar játningar ákærða, þykir rétt að fresta fullnustu fjögurra mánaða af refsingunni og skal sá hluti hennar falla niður að liðnum þremur árum haldi ákærði almennt skilorð 57. gr. almennra hegningarlaga nr. 19/1940.

Samkvæmt framlögðu gögnum hefur ákærði [D] einu sinni áður sætt refsingu, en hann var þann 11. mars sl. dæmdur í máli nr. S-15/2013, fyrir fíkniefnabrot í félagi við annan mann, og honum gert að sæta fangelsi í tvo mánuði, skilorðsbundið til tveggja ára. Brot það sem ákærði er nú sakfelldur fyrir er framið fyrir uppkvaðningu áðurgreinds dóms og verður ákærða því nú dæmdur hegningarauki. Með vísan til 60. gr. almennra hegningarlaga nr. 19/1940, ber að taka ofangreindan skilorðsdóm upp og dæma með hinum nýju brotum, og ákveða refsingu ákærða í einu lagi með vísan til 77. og 78. gr. sömu laga.

Refsing ákærða er hæfilega ákveðin fangelsi í þrjá mánuði. Að virtum atvikum máls, að teknu tilliti til skýlausrar játningar ákærða, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Með vísan til 218. gr. laga nr. 88/2008 um meðferð sakamála, ber að dæma ákærðu til greiðslu sakarkostnaðar. Ákærði A-kk-nf G-kk-nf greiði þóknun skipaðs verjanda síns, sem telst hæfilega ákveðin 150.600 kr., að teknu tilliti til virðisaukaskatts, auk 6.580 kr., sem er ferðakostnaður verjanda. Ákærði [D] greiði þóknun skipaðs verjanda síns, sem telst hæfilega ákveðin 150.600 kr., að teknu tilliti til virðisaukaskatts, auk 6.580 kr., sem er ferðakostnaður verjanda.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, A-kk-nf G-kk-nf N-kk-nf, skal sæta fangelsi í fimm mánuði, en fresta skal fullnustu fjögurra mánaða refsingarinnar og skal hún falla niður að liðnum þremur árum haldi ákærði almennt skilorð 57. gr. almennra hegningarlaga nr. 19/1940

Ákærði, [D], skal sæta fangelsi í þrjá mánuði, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940

Ákærði A-kk-nf G-kk-nf, greiði sakarkostnað samtals 157.180 krónur, þar af þóknun skipaðs verjanda síns, I-kk-ef F-kk-ef Á-kk-ef hdl., 150.600 kr., að teknu tilliti til virðisaukaskatts.

Ákærði [D], greiði sakarkostnað samtals 157.180 krónur, þar af þóknun skipaðs verjanda síns, G-kk-ef S-x-x R-kk-ef hdl., 150.600 kr., að teknu tilliti til virðisaukaskatts.

S-kvk-nf I-kvk-nf.